**МОНГОЛ УЛСЫН ИХ ХУРЛЫН 2022 ОНЫ НАМРЫН ЭЭЛЖИТ ЧУУЛГАНЫ**

**АЮУЛГҮЙ БАЙДАЛ, ГАДААД БОДЛОГЫН БАЙНГЫН ХОРООНЫ**

**10 ДУГААР САРЫН 11-НЙ ӨДӨР /МЯГМАР ГАРАГ/-ИЙН**

**ХУРАЛДААНЫ ТЭМДЭГЛЭЛИЙН ТОВЬЁГ**

|  |  |  |
| --- | --- | --- |
| **№** | **Хэлэлцсэн асуудал** | **Хуудасны дугаар** |
| **1.** | **Хуралдааны товч тэмдэглэл:** | 1-2 |
| **2.** | **Хуралдааны дэлгэрэнгүй тэмдэглэл:**  | 3-4 |
|  | Мансууруулах эм, сэтгэцэд нөлөөт бодисын эргэлтэд хяналт тавих тухай хуулийн хэрэгжилт, хар тамхины хэрэглээ, энэ төрлийн бодисын хор хөнөөлөөс хүн амын эрүүл мэндийг хамгаалах, урьдчилан сэргийлэх, авч хэрэгжүүлж байгаа арга хэмжээний талаарх мэдээлэл сонсох | 3-4 |

***Монгол Улсын Их Хурлын 2022 оны намрын ээлжит чуулганы***

***Аюулгүй байдал, гадаад бодлогын байнгын хорооны***

***10 дугаар сарын 11-ний өдөр /Мягмар гараг/-ийн***

***хуралдааны товч тэмдэглэл***

Аюулгүй байдал, гадаад бодлогын байнгын хорооны дарга Б.Энх-Амгалан ирц, хэлэлцэх асуудлын дарааллыг танилцуулж, хуралдааныг даргалав.

*Хуралдаанд ирвэл зохих 19 гишүүнээс 10 гишүүн хүрэлцэн ирж, 52.6 хувийн ирцтэйгээр хуралдаан 14 цаг 10 минутад Төрийн ордны “Жанжин Д.Сүхбаатар” танхимд эхлэв.*

*Томилолттой:**Ш.Адьшаа, Э.Бат-Амгалан, Д.Бат-Эрдэнэ, Н.Наранбаатар;*

*Чөлөөтэй:**С.Батболд, Б.Дэлгэрсайхан, Д.Цогтбаатар.*

***Нэг.Мансууруулах эм, сэтгэцэд нөлөөт бодисын эргэлтэд хяналт тавих тухай хуулийн хэрэгжилт, хар тамхины хэрэглээ, энэ төрлийн бодисын хор хөнөөлөөс хүн амын эрүүл мэндийг хамгаалах, урьдчилан сэргийлэх, авч хэрэгжүүлж байгаа арга хэмжээний талаарх мэдээлэл сонсох***

Хуралдаанд Улсын Их Хурлын Тамгын газрын Хууль, эрх зүйн газрын Байнгын хорооны асуудал хариуцсан хэлтсийн Аюулгүй байдал, гадаад бодлогын байнгынхороо хариуцсан ахлах зөвлөх Ж.Чимгээ, референт Б.Гандиймаа, **Хяналт шалгалт, үнэлгээний газрын Хяналт шалгалтын хэлтсийн дарга Ж.Лхагвасүрэн, зөвлөх С.Эрдэнэчимэг** нар байлцав.

Байнгын хорооны дарга Б.Энх-Амгалан Мансууруулах эм, сэтгэцэд нөлөөт бодисын эргэлтэд хяналт тавих тухай хуулийн хэрэгжилт, хар тамхины хэрэглээ, энэ төрлийн бодисын хор хөнөөлөөс хүн амын эрүүл мэндийг хамгаалах, урьдчилан сэргийлэх, авч хэрэгжүүлж байгаа арга хэмжээний талаарх мэдээллийг хаалттай горимоор сонсох нь зүйтэй гэсэн горимын санал гаргав.

 **Б.Энх-Амгалан:** Улсын Их Хурлын гишүүн Б.Энх-Амгалангийн гаргасан горимын саналыг дэмжье гэсэн санал хураалт явуулъя.

Зөвшөөрсөн: 6

Татгалзсан: 4

Бүгд: 10

60.0 хувийн саналаар горимын санал дэмжигдлээ.

 Горимын санал дэмжигдсэн тул хуралдааныг хаалттай горимд шилжүүлэв.

*Нээлттэй хуралдаан 10 минут үргэлжилж, 19 гишүүнээс 12 гишүүн хүрэлцэн ирж, 63.1 хувийн ирцтэйгээр хуралдаан 14 цаг 20 минутад хаалттай горимд шилжив.*

**Тэмдэглэлтэй танилцсан:**

АЮУЛГҮЙ БАЙДАЛ, ГАДААД БОДЛОГЫН

БАЙНГЫН ХОРООНЫ ДАРГА Б.ЭНХ-АМГАЛАН

**Тэмдэглэл хөтөлсөн:**

 ХУРАЛДААНЫ ТЭМДЭГЛЭЛ

 ХӨТЛӨХ АЛБАНЫ

 ШИНЖЭЭЧ Д.ОТГОНДЭЛГЭР

**МОНГОЛ УЛСЫН ИХ ХУРЛЫН 2022 ОНЫ НАМРЫН ЭЭЛЖИТ ЧУУЛГАНЫ**

**АЮУЛГҮЙ БАЙДАЛ, ГАДААД БОДЛОГЫН БАЙНГЫН ХОРООНЫ**

**10 ДУГААР САРЫН 11-НИЙ ӨДӨР /МЯГМАР ГАРАГ/-ИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Б.Энх-Амгалан:** Ажлын алба хүмүүсээ цуглуулаарай. 2 цаг болж байна шүү. Ажлын алба гишүүдээ дуудъя. Одоо 1 гишүүн байвал хүрчих гээд байна.Түрүүн байсан гишүүдээ дуудаад оруулчих. Тэгээд болох гээд байна.

Эрхэм гишүүдийн энэ өдрийн амгаланг айлтгая. Байнгын хорооны гишүүдийн ирц 52.6 хувьтай байгаа тул Аюулгүй байдал, гадаад бодлогын байнгын хорооны 2022 оны 10 дугаар сарын 11-ний өдрийн хуралдааныг нээснийг мэдэгдье.

Байнгын хорооны өнөөдрийн хуралдаанаар хэлэлцэх 1 асуудал байгаа. Энэ бол Мансууруулах эм, сэтгэцэд нөлөөлөх бодисын эргэлтэд хяналт тавих тухай хуулийн хэрэгжилт, хар тамхины хэрэглээ, энэ төрлийн бодисын хор хөнөөлөөс хүн амын эрүүл мэндийг хамгаалах, урьдчилан сэргийлэх талаар авч хэрэгжүүлж байгаа арга хэмжээний талаарх мэдээллийг сонсоно. Хэлэлцэх асуудалтай холбоотой өөр саналтай гишүүд байна уу? Алга байна. Хэлэлцэх асуудал батлагдлаа.

Хэлэлцэх асуудалтай холбоотойгоор нэг горимын санал гаргаж байна. Улсын Их Хурлын дэгийн тухай хуулийн 12.3-т заасны дагуу хаалттай горимоор хэлэлцэх, аливаа асуудлуудыг хаалттай горимоор хийчхэж болно гэж заасан байгаа. Хаалттай горимоор хэлэлцэхийн өмнө бас энэ горимын саналын дагуу санал хурааж хаалттай горимд шилжүүлдэг. Тэгээд энэ саналыг оруулж байна. Гишүүдийг бас энд саналаа өгөхийг хүсэж байна. Яагаад гэхээр бас энэнтэй холбоотой нэлээн тоо баримт, нарийн зүйлүүд яригдах учраас хаалттай горимоор ярьсан нь зүйтэй гэж ингэж үзэж байгаа юм.

Хаалттай горимд шилжүүлье гэсэн саналтай гишүүд саналаа өгье. Санал хураалт. Хүрэхээр байгаа юу? Түр хүлээж байгаарай. Энэ туршилтын санал хураалт явуулаадахъя. 6 болж байж яах нь байна тээ? Юунууд нь, төхөөрөмжөө сайн хараарай. Төхөөрөмж сайн ажиллахгүй байна шүү. Нямаагийн Энхболд гишүүн хуралдаандаа ирье, Булгантуяа гишүүн хуралдаандаа ирье. Тэгж байж санал хураалт явахаар байна. Баделхан гишүүнийх бас юу нь яачихлаа тээ? Саяын туршилтын санал хураалтаар зарим нэгэн төхөөрөмж ажиллахгүй байна шүү. Анхааралдаа аваарай.

Байнгын хорооны хуралдаан өнөөдөр Мансууруулах эм, сэтгэцэд нөлөөлөх бодисын эргэлтэд хяналт тавих, хяналтын тухай хуулийн хэрэгжилт, хар тамхины хэрэглээ, энэ төрлийн бодисын хор хөнөөлөөс хүн амын эрүүл мэндийг хамгаалах, урьдчилан сэргийлэх талаар авч хэрэгжүүлж байгаа арга хэмжээний талаарх мэдээллүүдийг сонсоно.

Мэдээллийг хаалттай сонсох горимын санал гаргасан. Мэдээллийг хаалттай горимд шилжүүлье гэсэн горимын саналаар санал хураалт явуулъя. Гишүүд анхааралтай байгаарай. Санал хураалт.

Санал хураалтаар нийт гишүүдийн 60 хувь хаалттай горимд шилжье гэсэн учраас хуралдааныг хаалттай горимд шилжүүлье.

Ажлын хэсгийн гишүүдийг урьчхаарай.

**Дууны бичлэгээс буулгасан:**

ХУРАЛДААНЫ ТЭМДЭГЛЭЛ

ХӨТЛӨХ АЛБАНЫ

 ШИНЖЭЭЧ Д.ОТГОНДЭЛГЭР